4. การประกอบธุรกิจของแต่ละสายผลิตภัณฑ์

  1. ลักษณะผลิตภัณฑ์หรือบริการ

  1.1 บริษัทฯประกอบธุรกิจให้บริการการรักษาพยาบาลโรงพยาบาลเอกชน ประเภทโรงพยาบาล

ทั่วไป (General Hospital) เปิดให้บริการตลอด 24 ชั่วโมง
โดยมีโรงพยาบาลในเครือข่ายรวม 5 แห่ง ภายใต้ชื่อ โรงพยาบาลมหาชัย , โรงพยาบาลมหาชัย
2 , โรงพยาบาลมหาชัย 3 , โรงพยาบาลแม่กลอง และโรงพยาบาลเพชรรัชต์
มีลักษณะการให้บริการของสถานพยาบาลประเภทที่รับผู้ป่วยค้างคืน
(ตามกฎกระทรวงว่าด้วยลักษณะของสถานพยาบาล และลักษณะการให้บริการของสถานพยาบาล
พ.ศ. 2545) โดยแบ่งประเภทของผู้ป่วยเป็น 2 ประเภท ดังนี้

-   ผู้ป่วยนอก (Out Patient Department)

-   ผู้ป่วยใน (In Patient Department)

-   ธุรกิจของบริษัทฯ จะมีโรงพยาบาลมหาชัยเป็นโรงพยาบาลหลักด้านแพทย์เฉพาะทาง กับเป็น

ศูนย์กลางการใช้ทรัพยากรทั้งบุคคลและเครื่องมือแพทย์ร่วมกัน
ทำให้การบริหารต้นทุนค่าใช้จ่ายให้เกิดประโยชน์สูงสุด
โรงพยาบาลมหาชัยจึงมีความโดดเด่นด้านศูนย์การแพทย์เฉพาะทางและคลินิกต่าง ๆหลากหลายสาขา
ดังนี้

-   ศูนย์หัวใจมหาชัย 24 ชั่วโมง

-   ศูนย์ระบบทางเดินอาหารและตับ

-   ศูนย์โรคไตและไตเทียม

-   คลินิกอายุรกรรมสมองและประสาท 24 ชั่วโมง

-   ศูนย์ดูแลโรคเบาหวาน

-   ศูนย์ทันตกรรมและรากเทียม

-   ศูนย์ผิวหนังและความงาม

-   คลินิกตาและจอประสาทตา

-   คลินิกโรคเลือดและมะเร็ง

-   คลินิกโรคปอดและระบบทางเดินหายใจ

-   คลินิกโรคระบบทางเดินปัสสาวะ

-   คลินิกศัลยกรรมกระดูกและข้อ

-   คลินิกสูติ-นารีเวช

-   คลินิกเด็ก

-   คลินิกหู คอ จมูก

-   คลินิกอายุรกรรมทั่วไป

-   คลินิกจิตเวช

-   คลินิกการนอนหลับ

-   คลินิกแพทย์แผนจีน

-   แผนกกายภาพบำบัด

-   สิทธิประโยชน์จากบัตรส่งเสริมการลงทุนของคณะกรรมการส่งเสริมการลงทุน ประเภทธุรกิจ -

สถานพยาบาล ในระหว่างปี พ.ศ.2535 -2537 คือ โรงพยาบาลมหาชัย,มหาชัย 2,แม่กลอง
และเพชรรัชต์ ส่วนโรงพยาบาลมหาชัย 3 ซึ่งก่อตั้งในปี พ.ศ. 2551
เนื่องจากทำเลที่ตั้งไม่ได้อยู่ในเขตนิคมอุตสาหกรรม
จึงไม่มีคุณสมบัติเข้าหลักเกณฑ์ที่จะขอรับบัตรส่งเสริมการลงทุนได้

  1.2 บริษัทย่อย แพทย์ไทย 88 ประกอบธุรกิจจัดซื้อยา,เวชภัณฑ์,วัสดุทางการแพทย์,เครื่องมือ

แพทย์ ให้กับโรงพยาบาลในเครือ และเพื่อจำหน่ายให้กับบุคคลภายนอกอื่น ๆ
นอกจากนี้ยังมีบริการรถเอกซเรย์และแล็บ ให้บริการตรวจสุขภาพนอกสถานที่
กับเป็นผู้บริหารงานห้องประชุมและงานจัดเลี้ยงของโรงพยาบาลมหาชัย

2. การตลาด และ ภาวะการแข่งขัน

2.1 การทำการตลาด

-   จุดเด่นในแผนการตลาด

-   มาตรฐานการรักษาพยาบาล บริษัทให้ความสำคัญกับการพัฒนาคุณภาพการรักษาและ

การให้บริการ
เพราะตระหนักว่าจะช่วยลดความเสี่ยงที่จะเกิดภาวะแทรกซ้อนหรือการสูญเสียที่อาจเกิดขึ้นจากการรักษาพยาบาล
ด้านการรักษาประกอบด้วยบุคลากรทางการแพทย์ที่มีประสบการณ์และความความชำนาญ
พร้อมเครื่องมือและอุปกรณ์ทางการแพทย์ที่ทันสมัย
เพื่อเป็นตัวช่วยในการวินิจฉัยโรคให้ถูกต้องและแม่นยำมากยิ่งขึ้น
ส่วนด้านบริการมีการพัฒนาระบบงานภายในทั้งด้านการพยาบาลและงานบริหาร
ทั้งนี้โดยดำเนินการตามแนวทางคุณภาพของสถาบันพัฒนาและรับรองคุณภาพโรงพยาบาล
โดยโรงพยาบาลมหาชัย และโรงพยาบาลมหาชัย 2 ได้ผ่านการรับรองคุณภาพมาตรฐานโรงพยาบาล
(HA) Re-accredit ครั้งที่ 2 แล้ว ส่วนโรงพยาบาลมหาชัย 3
ได้ผ่านการรับรองระดับการพัฒนาบันไดขั้นที่ 2
ด้านอาคารสถานที่มีการปรับปรุงให้ทันสมัยและเพิ่มสิ่งอำนวยความสะดวกอย่างต่อเนื่องและสม่ำเสมอ

-   ราคาค่าบริการ บริษัทใช้ประโยชน์จากเครือข่ายธุรกิจ ในการใช้ทรัพยากรด้านบุคคล

และเทคโนโลยีร่วมกัน รวมถึงสิ่งอำนวยความสะดวกต่าง ๆ
ก็เป็นการลงทุนตามความเหมาะสมกับความจำเป็น
ดังนั้นราคาค่าบริการอยู่ในอัตราที่ไม่สูงเมื่อเทียบกับโรงพยาบาลคู่แข่งหรือโรงพยาบาลในเขตกรุงเทพฯ

-   เครือข่ายการให้บริการ
    เอื้อประโยชน์กับลูกค้าในการเข้ารับบริการเนื่องจากครอบคลุมพื้นที่การให้บริการตั้งแต่กรุงเทพฯด้านทิศใต้
    และจังหวัดใกล้เคียงที่มีความสำคัญด้านอุตสาหกรรมและการท่องเที่ยว
    การเชื่อมโยงระบบสารสนเทศระหว่างกัน
    ทำให้การส่งต่อข้อมูลทางการแพทย์ของลูกค้าจะถูกนำไปใช้ในการรักษาคนไข้ได้อย่างรวดเร็ว
    และทันเวลา

-   ลักษณะลูกค้า

-   บริษัทและบริษัทในเครือ สามารถจัดแบ่งลูกค้าตามลักษณะของผู้ป่วย ดังนี้

    1. ผู้ป่วยเดินทางมาเอง (walk-in)

    2. แพทย์แนะนำมา

    3. บริษัทของผู้ป่วยได้ทำสัญญาการรักษาพยาบาลไว้กับโรงพยาบาล

    4. ผู้ป่วยจากการส่งต่อจากเครือข่าย

    5. ผู้ป่วยจากสำนักงานประกันสังคม (เฉพาะโรงพยาบาลมหาชัย,มหาชัย 2 และมหาชัย 3)

  6. ผู้ป่วยจากสำนักงานประกันสุขภาพแห่งชาติ (เฉพาะโรงพยาบาลมหาชัย)

  7. ผู้ป่วยตามสิทธิสวัสดิการข้าราชการ (เฉพาะโรงพยาบาลมหาชัย)

-   ลูกค้ารายใหญ่ที่มีการให้บริการเกินกว่าร้อยละ 30 ของรายได้ค่าบริการรวม
    หากคำนวณจากยอดรายได้รวม ไม่มีลูกค้ารายใหญ่ที่ให้บริการเกินร้อยละ 30
    แต่หากคำนวณแยกเป็นรายบริษัทจะมีโรงพยาบาลมหาชัย 2 และโรงพยาบาลมหาชัย 3
    ที่มีรายได้จากสำนักงานประกันสังคมเกินร้อยละ 30 จากยอดรายได้รวมของบริษัท

-   ส่วนการจัดจำหน่ายของบริษัทย่อย บริษัท แพทย์ไทย 88 จำกัด นั้น ดำเนินการโดย

    จัดตั้งสำนักงานขึ้นในกรุงเทพมหานคร ทำการจัดซื้อยาและเวชภัณฑ์ตามคำสั่งซื้อ
    และจัดรถส่งยาและเวชภัณฑ์โดยตรงให้กับโรงพยาบาลในเครือ โรงพยาบาลและคลินิกอื่น ๆ

-   กลุ่มลูกค้าเป้าหมาย

-   โรงพยาบาลมหาชัย ได้แก่ ประชาชนทั่วไปในเขตจังหวัดสมุทรสาคร, ชานเมืองกรุงเทพฯ

ทิศใต้, สมุทรสงคราม, เพชรบุรี, ราชบุรี และประจวบคีรีขันธ์
,ลูกค้ากลุ่มโรงงานอุตสาหกรรมซึ่งทำ Contract กับโรงพยาบาล
และลูกค้าตามสัญญากับสำนักงานประกันสังคมและสำนักงานประกันสุขภาพแห่งชาติ

-   โรงพยาบาลมหาชัย 2 ได้แก่ ลูกค้าตามสัญญากับสำนักงานประกันสังคมกลุ่มโรงงาน

อุตสาหกรรม , หมู่บ้านจัดสรร และประชาชนทั่วไปในเขตอ้อมน้อย,สามพราน และเขตอื่น ๆ
ในจังหวัดนครปฐม รวมถึงอำเภอที่อยู่กรุงเทพฯใต้ เช่น หนองแขม บางแค เป็นต้น
และลูกค้ากลุ่มโรงงานอุตสาหกรรมซึ่งทำ Contract กับโรงพยาบาล

-   โรงพยาบาลแม่กลอง ได้แก่ ประชาชนทั่วไปในเขตจังหวัด

-   โรงพยาบาลเพชรรัชต์ ได้แก่ ประชาชนทั่วไปในจังหวัด ครอบคลุมถึงอำเภอหัวหิน

จังหวัดประจวบคีรีขันธ์ และนักท่องเที่ยวที่เดินทางไปและกลับจากจังหวัดทางภาคใต้

-   โรงพยาบาลมหาชัย 3 ได้แก่
    ลูกค้าตามสัญญากับสำนักงานประกันสังคมจากกลุ่มโรงงานอุตสาหกรรมในเขตจังหวัดสมุทรสาครและสมุทรสงคราม

-   บริษัทแพทย์ไทย 88 จำกัด ได้แก่ ลูกค้าหลักคือกลุ่มบริษัทในเครือ โรงพยาบาลใน

เขตภูมิภาคใกล้เคียง คลินิกต่าง ๆ โรงงาน โรงเรียน และ บริษัทห้างร้านต่าง ๆ

  2.2 ภาวะการแข่งขัน

-   สภาพการแข่งขันโดยรวม

-   กับโรงพยาบาลเอกชน โรงพยาบาลเอกชนแต่ละแห่งมีแนวทางการบริหารไม่แตกต่างกัน

การแข่งขันจะเป็นด้านความแตกต่างของการให้บริการ
โดยปัจจุบันเน้นเปิดคลินิกแพทย์เฉพาะทางเพิ่มความหลากหลายเป็นทางเลือกให้กับผู้รับบริการ
บริษัทจะมีโรงพยาบาลมหาชัยเป็นโรงพยาบาลศูนย์กลางหรือแม่ข่าย
สำหรับรับผู้ป่วยซึ่งป่วยด้วยโรคสลับซับซ้อนส่งต่อจากโรงพยาบาลในเครือ
ปัจจุบันโรงพยาบาลมหาชัยยังเป็นเป็นสถานพยาบาลในสังกัดของสำนักงานประกันสุขภาพแห่งชาติ :
หน่วยบริการรับส่งต่อเฉพาะด้านโรคหัวใจและหลอดเลือดสมอง
โดยมีคนไข้จากโรงพยาบาลจังหวัดใกล้เคียงคือ ราชบุรี นครปฐม เพชรบุรีประจวบคีรีขันธ์
ส่งมารับการรักษาไม่ต่ำกว่า 100-200 รายต่อเดือน
และยังเป็นโรงพยาบาลเครือข่ายโรคหลอดเลือดสมองของสถาบันประสาทวิทยา กรมการแพทย์ :
โครงการศูนย์โรคหลอดเลือดสมองเฉลิมพระเกียรติพระบาทสมเด็จพระเจ้าอยู่หัว
เนื่องในโอกาสพระราชพิธีมหามงคลเฉลิมพระชนมพรรษา 7 รอบ
นอกจากนี้โรงพยาบาลมหาชัยยังได้เปิดศูนย์อายุรกรรมสมองและประสาท โดยให้บริการตลอด 24
ชั่วโมง จากชื่อเสียงของบริษัทที่สั่งสมมายาวนานกว่า 24 ปี เป็นที่เชื่อถือและได้รับการยอมรับ
บริษัทมีความเชื่อมั่นในศักยภาพการให้บริการว่ามีขีดความสามารถในการแข่งขันไม่ด้อยกว่าคู่แข่งในพื้นที่

-   กับโรงพยาบาลภาครัฐ จำนวนประชากรที่เข้ารับการรักษาในโรงพยาบาลภาครัฐเพิ่ม

มากขึ้นตามนโยบายโครงการประกันสุขภาพถ้วนหน้า
ในขณะที่ภาครัฐไม่ได้ให้งบประมาณสำหรับสนับสนุนการขยายหรือสร้างโรงพยาบาลใหม่
ดังนั้นจำนวนสถานพยาบาลให้บริการด้านสาธารณสุขที่มีอยู่จึงไม่สามารถรองรับปริมาณผู้มาใช้บริการ
นอกจากนี้ภาครัฐไม่มีนโยบายคัดกรองผู้ป่วยในการให้ความรู้ด้านเวชศาสตร์ฟื้นฟู
ด้านส่งเสริมสุขภาพและป้องกันโรค ดังนั้น การไม่ต้องเสียค่าใช้จ่ายในการรับบริการ
เมื่อเกิดการเจ็บป่วยทุกกรณีประชาชนจึงมีความเคยชินกับการขอรับบริการจากสถานพยาบาล
ประกอบกับกลุ่มผู้มีสิทธิตามบัตรทองที่เข้ารับการรักษา ส่วนใหญ่เป็นผู้สูงอายุมีโรคประจำตัวเรื้อรัง
และวัยเด็กที่มีภูมิคุ้มกันโรคต่ำ จึงต้องมีความถี่ในการเข้ารับบริการรักษาพยาบาล
ส่งผลให้ต้นทุนค่าใช้จ่ายในการให้บริการรักษาพยาบาลจึงเพิ่มสูงขึ้นไม่สมดุลกับรายรับของโรงพยาบาลซึ่งมาจากเงินระบบเหมาจ่าย
ภาวะดังกล่าวส่งผลให้คุณภาพการให้บริการลดระดับลง
โดยเฉพาะด้านการรักษาระยะเวลาที่แพทย์ใช้ในการตรวจคนไข้แต่ละคนลดลง
รวมถึงการลดค่าใช้จ่ายโดยการจำกัดการใช้ยาหรือการจ่ายยา เป็นต้น
โรงพยาบาลเอกชนจึงเป็นทางเลือกในการให้บริการทดแทนส่วนที่โรงพยาบาลภาครัฐไม่สามารถให้บริการได้

-   ข้อได้เปรียบและเสียเปรียบ

  ข้อได้เปรียบ

-   ทำเลที่ตั้ง โรงพยาบาลในเครือข่ายทั้งหมดตั้งอยู่ถนนทางหลวงแผ่นดินสาย เพชรเกษม

  ตั้งแต่กรุงเทพใต้ช่วงหนองแขม พุทธมณฑล เชื่อมต่อมายังถนนพระราม 2 จังหวัดสมุทรสาคร
  สมุทรสงคราม ราชบุรี นครปฐม เพชรบุรี ประจวบคีรีขันธ์

-   ความสามารถในการรักษาพยาบาล ความพร้อมทั้งด้านบุคลากรและเครื่องมือแพทย์ที่

  ค่อนข้างสมบูรณ์ที่ทันสมัยเนื่องจากมีการลงทุนในด้านเครื่องมือฯอย่างต่อเนื่อง
  เมื่อเทียบกับโรงพยาบาลคู่แข่งในบริเวณเดียวกัน

-   ภาพลักษณ์ ภายใต้ชื่อโรงพยาบาลมหาชัย มีชื่อเสียงเป็นที่ยอมรับและเชื่อถือ
    ซึ่งเป็นข้อได้เปรียบและจุดเด่นสำคัญในการตัดสินใจเลือกมาใช้บริการ

  ข้อเสียเปรียบ

-   ระยะทางไม่ไกลจากกรุงเทพฯ
    บริษัทฯซึ่งเป็นโรงพยาบาลหลักตั้งอยู่บนทางหลวงแผ่นดินหมายเลข 35 ช่วงถนนพระราม 2
    ประมาณกิโลเมตรที่ 30
    ส่วนโรงพยาบาลในเครือที่ไกลจากกรุงเทพฯมากที่สุดคือโรงพยาบาลเพชรรัชต์
    ตั้งอยู่บนถนนเพชรเกษมประมาณกิโลเมตรที่ 120 ดังนั้น
    ลูกค้าส่วนหนึ่งก็เดินทางไปใช้บริการกับโรงพยาบาลในเขตกรุงเทพฯ

-   ระเบียบข้อบังคับแพทยสภาว่าด้วยการรักษาจริยธรรมแห่งวิชาชีพเวชกรรม
    ในเรื่องการปฏิบัติตนเกี่ยวกับสถานพยาบาล
    ทำให้การทำประชาสัมพันธ์และการจัดกิจกรรมทางการตลาดมีข้อจำกัด

-   คู่แข่ง

-   โรงพยาบาลมหาชัย กลุ่มส่วนแบ่งตลาดที่เสียไปแบ่งเป็น 2 กลุ่ม คือ กลุ่มบนซึ่งใช้

บริการโรงพยาบาลเอกชนในกรุงเทพฯ จากความผันผวนทางการเมืองและเศรษฐกิจ
ส่งผลต่อปัจจัยพื้นฐานสำคัญในการดำรงชีวิตคือการมีงานทำและมีรายได้
ความกังวลเกี่ยวกับค่าใช้จ่ายทำให้พฤติกรรมการใช้จ่ายเปลี่ยนแปลงไปโดยเฉพาะในส่วนของสุขภาพ
ประชาชนเลือกใช้บริการด้านสุขภาพที่เหมาะสมกับรายได้
ทำให้กลุ่มนี้บางส่วนหันมาใช้บริการโรงพยาบาลเอกชนในพื้นที่เพิ่มขึ้น
กลุ่มกลางถึงล่างจะใช้บริการโรงพยาบาลในท้องที่และของภาครัฐ
โรงพยาบาลมหาชัยได้ยึดหลักในการดำเนินงานอย่างแน่วแน่ โดยได้ใช้กลยุทธการแข่งขัน
ในเชิงคุณภาพการให้บริการที่สะดวกรวดเร็วกว่า
รวมถึงเน้นการสร้างความแตกต่างในการรักษาที่ถูกต้องทางการแพทย์มีความพร้อมของแพทย์ผู้เชี่ยวชาญหลากหลายสาขา
และทีมแพทย์ที่สามารถรองรับผู้ป่วยฉุกเฉินตลอด 24 ชม.
มีอุปกรณ์การแพทย์ที่ทันสมัยเหนือชั้นกว่าคู่แข่งขัน
และการวางตำแหน่งของโรงพยาบาลว่าเป็นผู้นำการรักษาโรคเฉพาะด้านในเขต 5

-   โรงพยาบาลมหาชัย 2 ซึ่งได้เปรียบในเรื่องของทำเลที่ตั้ง เนื่องจากตั้งอยู่ใจกลางเขต

อุตสาหกรรม มีจำนวนโรงงาน และสถานประกอบการต่าง ๆ จำนวนมาก
รวมถึงแหล่งชุมชนที่อยู่อาศัยของคนชั้นกลางจำนวนมากเช่นกัน แม้จะมีโรงพยาบาลเอกชนอื่น
เป็นคู่แข่งขันอยู่ห่างจากกันไม่มาก แต่ในเชิงการแข่งขันแล้วโรงพยาบาลมหาชัย 2 มีข้อได้เปรียบ
โดยเฉพาะในด้านต้นทุนและมีเครือข่ายคอยให้ความช่วยเหลือ และความพร้อมที่มากกว่า
ทั้งในด้านบุคลากรทางการแพทย์ แพทย์ผู้เชี่ยวชาญเฉพาะสาขา และอุปกรณ์การแพทย์ที่ครบ
สมบูรณ์กว่า รวมถึงทางด้านการให้บริการการต้อนรับ และการเอาใจใส่ ทำให้ลูกค้ามีความเชื่อมั่น
และมาใช้บริการเป็นจำนวนมาก

-   โรงพยาบาลแม่กลอง
    ประชาชนส่วนใหญ่ของจังหวัดสมุทรสงครามประกอบอาชีพทางด้านเกษตรกรรม การประมง
    ตลาดมีขนาดเล็กและค่อนข้างจำกัด ประชาชนจะใช้บริการของโรงพยาบาลของรัฐเป็นหลัก
    โรงพยาบาลแม่กลองเป็นโรงพยาบาลเอกชนแห่งเดียวในจังหวัด จากการแข่งขันที่ไม่รุนแรง
    ขนาดของตลาดจึงไม่เติบโตเหมือนโรงพยาบาลในเครือแห่งอื่น การทำการตลาดเป็นลักษณะ
    Niche Market ให้บริการเฉพาะกลุ่มลูกค้า ขายความเชื่อมั่นและบริการอบอุ่น
    เป็นอีกทางเลือกหนึ่งของผู้มีฐานะทางการเงิน ที่ต้องการความสะดวกรวดเร็ว
    รวมถึงความเอาใจใส่ของแพทย์

-   โรงพยาบาลเพชรรัชต์ เป็นโรงพยาบาลเอกชนที่มีภาพลักษณ์โดดเด่นกว่าโรงพยาบาลคู่แข่ง
    เนื่องจากมีการแก้ไขปัญหาทั้งด้านการเงินและระบบการบริหารจัดการภายในในระยะเวลาอันรวดเร็ว
    ด้วยความพร้อมทั้งด้านสถานที่, บุคลากร และเครื่องมือทางการแพทย์
    ส่งผลให้มีความน่าเชื่อถือแก่คนในพื้นที่

-   โรงพยาบาลมหาชัย 3 เปิดให้บริการเต็มพื้นที่เมื่อปี 2553
    ก่อตั้งขึ้นโดยมีวัตถุประสงค์เพื่อให้บริการตรวจรักษาผู้ประกันตนของสำนักงานประกันสังคม
    นับเป็นโรงพยาบาลต้นแบบของโรงพยาบาลประกันสังคมแห่งแรกและแห่งเดียวของประเทศ
    เน้นการตรวจรักษาด้านอายุรกรรม ศัลยกรรม และนรีเวชกรรม ระบบทุติยภูมิ (Secondary
    care) ส่วนผู้ป่วยอื่นที่เกี่ยวข้องกับหัตถการการผ่าตัดหรือการรักษาเฉพาะทาง
    หรือกลุ่มผู้ป่วยหนักที่มีความเสี่ยงสูง (Grade 3-4 ขึ้นไป)
    จะส่งต่อไปรักษาที่โรงพยาบาลมหาชัย คู่แข่งของโรงพยาบาลมหาชัย 3
    จะเป็นโรงพยาบาลจังหวัด

3. การจัดหาผลิตภัณฑ์หรือบริการ
3.1 กำลังการผลิต

+------------------------+--------+--------+--------+-------+--------+
| ควา                    | รพ     | รพ     | รพ.    | รพ.เพ | รพ     |
| มสามารถในการรักษาพยาบาล | .มหาชัย | .มหาชัย | แม่กลอง | ชรรัชต์ | .มหาชัย |
|                        |        | 2      |        |       | 3      |
+------------------------+--------+--------+--------+-------+--------+
| -   คนไข้นอก            |        |        |        |       |        |
+------------------------+--------+--------+--------+-------+--------+
| จำนวนห้องตรวจ           | 36     | 28     | 7      | 20    | 15     |
+------------------------+--------+--------+--------+-------+--------+
| ความสามาร              | 5      | 4      | 1      | 29    | 2      |
| ถในการรักษาพยาบาล/ราย/ปี | 25,600 | 08,800 | 02,200 | 2,000 | 19,000 |
+------------------------+--------+--------+--------+-------+--------+
| จำน                    | 1      | 4      | 29,743 | 4     | 2      |
| วนคนไข้ที่เข้ารับการรักษาจริง | 32,666 | 40,632 |        | 3,323 | 16,723 |
+------------------------+--------+--------+--------+-------+--------+
| อัตราการใช้กำลังการผลิต    | 25     | 108    | 29     | 15    | 99     |
| (%)                    |        |        |        |       |        |
+------------------------+--------+--------+--------+-------+--------+
|                        |        |        |        |       |        |
+------------------------+--------+--------+--------+-------+--------+
| ควา                    | รพ     | รพ     | รพ.    | รพ.เพ | รพ     |
| มสามารถในการรักษาพยาบาล | .มหาชัย | .มหาชัย | แม่กลอง | ชรรัชต์ | .มหาชัย |
|                        |        | 2      |        |       | 3      |
+------------------------+--------+--------+--------+-------+--------+
| -   คนไข้ใน             |        |        |        |       |        |
+------------------------+--------+--------+--------+-------+--------+
| จำนวนเตียงคนไข้ทั้งหมด     | 180    | 120    | 60     | 100   | 100    |
+------------------------+--------+--------+--------+-------+--------+
| จำ                     | 180    | 120    | 45     | 100   | 100    |
| นวนเตียงคนไข้ที่เปิดให้บริการ |        |        |        |       |        |
+------------------------+--------+--------+--------+-------+--------+
| ความส                  | 65,700 | 43,800 | 16,425 | 3     | 36,500 |
| ามารถในการรักษาพยาบาล/ปี |        |        |        | 6,500 |        |
+------------------------+--------+--------+--------+-------+--------+
| จ                      | 16,819 | 35,299 | 4,220  | 8,482 | 14,584 |
| ำนวนวันที่เข้ารับการรักษาจริง |        |        |        |       |        |
+------------------------+--------+--------+--------+-------+--------+
| อัตราการใช้กำลังการผลิต    | 26     | 81     | 25     | 23    | 40     |
| (%)                    |        |        |        |       |        |
+------------------------+--------+--------+--------+-------+--------+

หมายเหตุ.- โรงพยาบาลมหาชัย ทยอยปรับปรุงพื้นที่ให้บริการภายในอาคาร และตั้งแต่วันที่ 1
กรกฎาคม 2555

ไม่ได้เป็นสมาชิกสถานพยาบาลของสำนักงานประกันสังคม

3.2 การจัดหาวัตถุดิบ

บริษัทและโรงพยาบาลในเครือทั้งหมดได้สั่งซื้อยา เวชภัณฑ์และพัสดุต่าง ๆ จากบริษัทย่อยบริษัท
แพทย์ไทย 88 จำกัด
ซึ่งเป็นการสั่งซื้อแบบรวมศูนย์และกระจายสินค้าไปอีกทอดหนึ่งเพื่อสร้างอำนาจในการต่อรอง
จึงทำให้ได้ต้นทุนในราคาที่ต่ำลง บริษัทได้ลงทุนใน Software
ระบบการจัดซื้อโดยเชื่อมโยงข้อมูลกับโรงพยาบาลในเครือทุกแห่ง
เพื่อเป็นตัวช่วยสนับสนุนในการทำงาน ทำให้ระบบการบริหารยาและเวชภัณฑ์มีประสิทธิภาพมากยิ่งขึ้น
บริษัทยังให้ความสำคัญกับ Logistics ในการขนส่งและกระจายยาและเวชภัณฑ์
ซึ่งส่งผลต่อการจัดการและลดสินค้าคงคลัง

ประเภทยาที่สั่งซื้อแบ่งได้เป็น 2 ประเภท คือ ยาที่ผลิตจากโรงงานภายในประเทศ
ซึ่งมีแนวโน้มราคาถูกลง
เนื่องจากภาวะการแข่งขันสูงจากปริมาณความต้องการของโรงพยาบาลรัฐตามโครงการหลักประกันสุขภาพแห่งชาติ
ยาอีกประเภทหนึ่งคือยานำเข้าจากต่างประเทศ
ซึ่งโรคบางโรคก็จำเป็นต้องใช้ยานำเข้าจากต่างประเทศในการรักษา เช่น มะเร็ง หัวใจ เป็นต้น
เป็นยาต้นแบบซึ่งมีค่าใช้จ่ายในการวิจัยและคิดค้น
และได้จดลิขสิทธิ์จึงได้รับความคุ้มครองตามกฎหมาย ไม่มีคู่แข่ง จึงเป็นยาที่ราคาขายสูง
แม้แต่ยาที่ผลิตภายในประเทศส่วนผสมบางชนิดก็ต้องนำเข้าจากต่างประเทศก็มีราคาสูงเช่นกัน

การพึ่งพิงการซื้อวัตถุดิบจากบุคคลภายนอกเกินกว่าร้อยละ 30 ของยอดซื้อ
บริษัทฯสั่งซื้อจากโรงงานผู้ผลิตและตัวแทนจำหน่ายต่าง ๆ ภายในประเทศ
โดยในแต่ละเดือนได้จ่ายชำระค่าสินค้าแก่เจ้าหนี้การค้าไม่ต่ำกว่า 150-200 ราย
และแต่ละรายไม่เกินกว่าร้อยละ 30 ของยอดซื้อรวม

3.3 ผลกระทบต่อสิ่งแวดล้อมจากกระบวนการผลิต

การบำบัดน้ำเสีย โรงพยาบาลมีการควบคุมการระบายน้ำทิ้งตามมาตรฐานของ พระราช -

บัญญัติส่งเสริมการรักษาคุณภาพสิ่งแวดล้อมแห่งชาติ พ.ศ.2535
มีตารางการบำรุงรักษาภายในทุกเดือน
และตรวจสอบคุณภาพน้ำทิ้งที่ผ่านการบำบัดแล้วโดยผู้ชำนาญการภายนอกทุก 3 เดือนอย่างสม่ำเสมอ
และค่าที่ตรวจได้ก็อยู่ในมาตรฐานที่กำหนด

  การกำจัดขยะวัสดุของเสียอันตราย จัดให้มีการฝึกอบรมเจ้าหน้าที่ที่เกี่ยวข้องกับการสัมผัส,

จัดเก็บ, เคลื่อนย้าย และการใช้วัสดุของเสียอันตราย
รวมถึงการทิ้งขยะแยกประเภทขยะทั่วไปและขยะติดเชื้อ ให้ถูกวิธีแก่ผู้เกี่ยวข้อง
รวมถึงติดตามประเมินผลอย่างสม่ำเสมอ

  มาตรฐานคุณภาพด้านการอนุรักษ์สิ่งแวดล้อมแก่ชุมชน ผ่านการตรวจสอบ ตามเงื่อนไขของ

สมาชิกสถานพยาบาลในสังกัดของสำนักงานประกันสังคม และสาธารณสุขจังหวัด

ผ่านการตรวจสภาพอาคารตาม มาตรา 32 ทวิ ว่าด้วยพระราชบัญญัติควบคุมอาคาร พ.ศ.2522
(อาคารสูงตั้งแต่ 23 เมตรขึ้นไป/อาคารขนาดใหญ่พิเศษ) พื้นที่ใช้งานรวมตั้งแต่ 10,000
ตารางเมตรขึ้นไป

3.4 การรับรองคุณภาพสถานพยาบาล (HA)

โรงพยาบาลในเครือทั้งหมดมีนโยบายการพัฒนาคุณภาพการให้บริการ
เพื่อยกระดับคุณภาพการให้บริการของโรงพยาบาล
และเพื่อตอบสนองความต้องการของลูกค้าให้ได้รับความพึงพอใจสูงสุด
โดยเริ่มต้นการพัฒนาภายใต้ข้อกำหนดของ ISO
จนปัจจุบันได้พัฒนาคุณภาพตามแนวทางการรับรองคุณภาพมาตรฐานโรงพยาบาล HA ( Hospital
Accreditation ) โรงพยาบาลมหาชัย และมหาชัย 2 ได้ผ่านการ Re-accredit ครั้งที่ 2
เรียบร้อยแล้ว ส่วนโรงพยาบาลมหาชัย 3 ผ่านการรับรองระดับการพัฒนาบันไดขั้นที่ 2
และกำหนดเป้าหมายว่าจะพัฒนาสู่การได้รับการรับรองคุณภาพฯต่อไป